दिव्यांका -विवेक ने जीती डांस की जंग | Punjab Kesari
दिव्यांका -विवेक ने जीती डांस की जंग
छोटे पर्दे की लोकप्रिय अभिनेत्री दिव्यांका त्रिपाठी को उनके फैन्स की तरफ से खूब प्यार मिल रहा है | जहां उनका शो ‘ये हैं मोहब्बतें’ टीआरपी रेटिंग्स में टॉप पर है, और वहीं अब उन्होंने ‘नच बलिए सीजन 8’ का खिताब भी जीत लिया है| दिव्यांका ने इस डांस शो को अपने पति और टीवी एक्टर विवेक दहिया के साथ मिलकर जीता है|
शुरुआती दिनों में जोड़ी के परफॉर्मेंस को आउटस्टैंडिग नहीं माना जा रहा था, लेकिन जैसे-जैसे शो आगे बढ़ता चला गया, इस जोड़ी ने अपना परफॉर्मेंस काफी हद तक सुधारा| इनाम में दिव्यांका और विवेक को 35 लाख का कैश प्राइज मिला| इसके साथ ही हीरो मैस्ट्रो और ऑरा की जूलरी भी दिव्यांका और विवेक के हिस्से आयी|
सनाया-मोहित और अबिगेल-सनम को पीछे छोड़ते हुए दिव्यांका-विवेक ने बाजी मार ली है| आपको बता दें ग्रांड फिनाले की दौड़ में दिव्यांका-विवेक, मोहित-सनाया और सनम-अबीगैल यह सेलिब्रिटी जोड़ियों आखिरी बची थी| इन तीनों के बीच ‘नच’ के मंच पर जबरदस्त मुकाबला हुआ|
गौरतलब है कि ‘नच बलिये 8’ के फिनाले से पहले इन जोड़ियों के बीच सोशल मीडिया पर जंग छिड़ गयी थी| इन जोड़ियों के फैंस आपस में उलझ गये थे| यहां तक कि शो के विनर्स को फिक्स बताया जा रहा था|इस पर दिव्यांका त्रिपाठी से लेकर सनाया ईरानी तक ने सोशल मीडिया पर अपने फैन्स को सफाई दी थी| सभी सेलिब्रिटी जोड़ियों ने अपने फैन्स से खुद को वोट करने के लिए खूब अपील की और अंत में बाजी दिव्यांका और विवेक ने मार ली|
‘नच बलिए 8’ के फिनाले में शो के जज सोनाक्षी सिन्हा, टेरेंस लुईस और मोहित सूरी ने भी परफॉर्म किया| वहीं रणबीर कपूर और कैटरीना कैफ की मौजूदगी ने इस मौके को और खास बना दिया था| ये दोनों स्टार्स ‘जग्गा जासूस’ की प्रमोशन के लिए आये थे|
वहीं, पिछले सीजन की विजेता जोड़ियों ने भी ‘नच बलिए’ के फाइनल स्टेज पर आकर अपनी दमदार परफॉर्मेंस दी| गौरतलब है कि शो के आठवें सीजन की शुरुआत अप्रैल के महीने में हुई थी, जिसमें कुल 10 सेलिब्रिटी कपल्स ने हिस्सा लिया था|
Abigail-Sanamdivyanka-discriminationMohit SuriNach Baliye Season 8Sanaya-deludedSonakshi SinhaTerence Lewisअबिगेल-सनमटेरेंस लुईसदिव्यांका-विवेकनच बलिए सीजन 8मोहित सूरीसनाया-मोहितसोनाक्षी सिन्हा